शादी के फेरे लेते समय दिए वचनों का दायित्व निभाए: एसपी
फेरे लेते समय दिए गए वचनों का वर वधु जिंदगी भर दायित्व निभाना, जिससे भविष्य में किसी प्रकार की कोई परेशानी आपको न आए। इससे आपका परिवार तो ठीक चलेगा ही साथ ही जिंदगी भी खुशहाल रहेगी, इसलिए फेरे में दिए गए वचनों को आप जिंदगी भर जिम्मेदारी से निभाते रहना। यह बात पोहरी में सिद्धिविनायक सेवा समिति द्वारा आयोजित सर्वजातीय नि:शुल्क विवाह सम्मेलन में पहुंचे पुलिस अधीक्षक सुनील कुमार पांडेय ने वर वधुओं को आशीर्वाद देते समय कही।
19 कन्याओं ने लिए सात फेरे, तो दो ने कहा निकाह कबूल है: सिद्धी विनायक सेवा समिति द्वारा पोहरी में आयोजित कराए गए सर्व जातीय विवाह सम्मेलन में 19 कन्याओं ने हिन्दू रीति रिवाज व मंत्र उच्चारणों के साथ फेरे लिए वहीं 2 मुस्लिम कन्याओं ने मुस्लिम रिवाज के अनुसार निकाह कबूल किया। सम्मेलन में समिति द्वारा वर वधु पक्षों के लोगों के लिए खाने पीने सहित बैठने की व्यवस्था उचित रूप से की थी। सम्मेलन में 21 जोड़ों का विवाह संपन्न हुआ।
वर-वधु को एसपी व एसडीओपी ने दिया आशीर्वाद: पोहरी में संभव स्कूल परिसर में आयोजित हुए नि:शुल्क विवाह सम्मेलन में पहुंचकर वर- वधुओं को पुलिस अधीक्षक सुनील कुमार पांडेय व एसडीओपी अशोक घनघोरिया ने कन्याओं आशीर्वाद दिया।
पोहरी मे सम्मेलन का आयोजन।
hin_Deva hin_Deva hin_Deva hin_Deva hin_Deva